wannaphong/clean_thaiwikipedia huggingface dataset:
# รอยนูนหน้าส่วนบน
รอยนูนหน้าส่วนบน  หรือ  รอยนูนสมองกลีบหน้าส่วนบน (, , ตัวย่อ  SFG) เป็นส่วน 1 ใน 3 ของสมองกลีบหน้าของมนุษย์  อยู่ติดกับ ร่องสมองกลีบหน้าส่วนบน  (superior frontal sulcus)  ทางด้านข้าง  และโดยเหมือนกับ รอยนูนหน้าส่วนล่างและรอยนูนหน้าส่วนกลาง  รอยนูนหน้าส่วนบนจริงๆ แล้วเป็นเขตสมองโดยประสาทกายวิภาค  ไม่ใช่เป็นรอยนูนจริง ๆ

กิจหน้าที่
ความรู้สึกตน
ในงานทดลองด้วย fMRI โกลด์เบอรก์และคณะ  ได้พบหลักฐานว่า  รอยนูนหน้าส่วนบนมีความเกี่ยวข้องกับความรู้สึกตน  (self-awareness)  โดยทำงานร่วมกับระบบรับความรู้สึก (sensory system)Watching the brain 'switch off' self-awareness at newscientist.com

การหัวเราะ
ในปี ค.ศ. 1998  ประสาทศัลย์แพทย์อิทแซก์ ฟรายด์  ได้พรรณนาถึงคนไข้หญิงวัย 16 ปี  (ซึ่งเรียกกันว่า  คนไข้เอเค)  ผู้ที่หัวเราะเมื่อ  SFG  ของเธอรับการระตุ้นด้วยกระแสไฟฟ้าเมื่อกำลังผ่านการรักษาโรคลมชัก  โดยที่กระแสไฟฟ้านั้นมีการประกบที่ผิวเปลือกสมองของสมองกลีบหน้า  เพื่อที่จะหาจุดที่ก่อให้เกิดการชัก  (แต่จุดที่ก่อให้เกิดการชักจะไม่ทำให้เกิดการหัวเราะ) 

ฟรายด์ได้บ่งชี้บริเวณขนาด 2 x 2 ซ.ม. ที่ SFG ซีกซ้ายที่เมื่อมีการกระตุ้นแล้ว  การหัวเราะจะติดตามมาอย่างสม่ำเสมอ  เอเคแจ้งว่า  การหัวเราะนั้นมีพร้อมกับความรู้สึกร่าเริง  แต่แจ้งเหตุของการหัวเราะแต่ละครั้งที่ไม่เหมือนกัน  โดยยกเหตุให้กับตัวกระตุ้นภายนอกที่ไม่น่าขำ  ตัวอย่างเช่น  การหัวเราะครั้งหนึ่งมีเหตุมาจากรูปภาพที่ให้เอเคบอกชื่อ  (โดยเธอกล่าวว่า  "ม้าพวกนั้นมันน่าขำ")  หรือจากประโยคที่ให้เธออ่าน  หรือจากบุคคลที่อยู่ในห้อง  (โดยเธอกล่าวว่า  "พวกคุณนี่น่าขำจริงๆ เลย ...  ยืนอยู่อย่างนั้น")

การเพิ่มระดับไฟฟ้าในการกระตุ้น  ปรากฏว่าเพิ่มช่วงเวลาและระดับการหัวเราะ  ยกตัวอย่างเช่น  ในระดับไฟฟ้าต่ำ  มีการยิ้มเพียงเท่านั้น  ในระดับที่สูงขึ้นไป  มีการหัวเราะที่ดังขึ้น  ที่ชวนให้หัวเราะตามมากยิ่งขึ้น  การหัวเราะนั้นเกิดขึ้นพร้อมกับการหยุดกิจการงานอื่นๆ ที่อาศัยการพูดหรือการเคลื่อนไหวด้วยมือ

รูปต่างๆ

หมายเหตุและอ้างอิง
# สโตก-ออน-เทรนต์
สโตก-ออน-เทรนต์ (, ; มักจะย่อกันว่า สโตก) เป็นเมืองในสแตฟฟอร์ดเชอร์ และเป็นนครในสหราชอาณาจักร โดยสโตก-ออน-เทรนต์มีประชากรทั้งหมด 249,000 คน

ภูมิอากาศ

ดูเพิ่ม
สแตฟฟอร์ดเชอร์
สหราชอาณาจักร
# การลดขั้ว
ในชีววิทยา  การลดขั้ว    เป็นความเปลี่ยนแปลงของศักย์เยื่อหุ้มเซลล์  โดยความเป็นขั้วบวกมากขึ้น  หรือเป็นขั้วลบน้อยลง  ในเซลล์ประสาทหรือเซลล์อย่างอื่นบางอย่าง  และถ้าการลดขั้วมีระดับที่สูงพอ  ก็จะทำให้เกิดศักยะงานในเซลล์ได้  การเพิ่มขั้ว  (Hyperpolarization)  เป็นขบวนการตรงข้ามกับการลดขั้ว  เป็นการยับยั้งหรือห้ามการเกิดขึ้นของศักยะงาน

กลไก
ยกตัวอย่างเช่น  ถ้าเซลล์มีศักย์พัก  (resting potential)  ที่  -70 มิลลิโวลต์ เมื่อศักย์เยื่อหุ้มเซลล์ลดลงไปถึง -50 มิลลิโวลต์  นั่นเรียกว่า  เซลล์มีการลดขั้วลงแล้ว  การลดขั้วบ่อยครั้งเกิดจากการไหลเข้าของแคตไอออน  เช่น  Na+  ผ่านประตูโซเดียม+,  หรือ  Ca2+  ผ่าน  ประตูแคลเซียม2+

โดยนัยตรงกันข้าม  การไหลออกของ  K+ ผ่าน ประตูโปแทสเซียม+  ยับยั้งการลดขั้ว  และการไหลเข้าของ  Cl-  (แอนไอออนประเภทหนึ่ง)  ผ่าน  ประตูคลอไรด์-  ก็เช่นกัน  ถ้าเซลล์มีกระแสไฟฟ้า  K+  หรือ  Cl-  ไหลเข้าหรือไหลออกที่ศักย์พัก  (resting potential)  การเข้าไปห้ามกระแสไฟฟ้านั้นก็จะเป็นการลดขั้วเช่นกัน

เพราะว่าการลดขั้วเป็นความเปลี่ยนแปลงของความต่างศักย์ของเยื่อหุ้มเซลล์  นักสรีรวิทยาไฟฟ้าวัดกระบวนการนั้นโดยใช้เทคนิค  voltage clamp  คือ  ถ้ากระแสไฟฟ้าขาเข้าเพิ่มขึ้น  หรือกระแสไฟฟ้าขาออกลดลง  กระแสไฟฟ้าผ่านเยื่อหุ้มเซลล์นั้นก็จะทำให้เกิดการลดขั้ว

สารหยุดการลดขั้ว 
มียาประเภทหนึ่งเรียกว่า  สารหยุดการลดขั้ว  (depolarization blocking agents)  ซึ่งก่อให้เกิดการลดขั้วเป็นระยะเวลานานโดยเปิดประตู  (channel)  ที่ก่อให้เกิดการลดขั้วและห้ามการปิดประตูนั้น  เป็นการห้ามเยื่อหุ้มเซลล์ไม่ให้มีศักย์กลับไปที่ศักย์พักในขณะที่ยากำลังออกฤทธิ์  ตัวอย่างของยาก็คือยาประเภท  nicotinic agonistnicotinic agonist  เป็นประเภทของยาที่มีฤทธิ์เหมือนกับสาร  acetylcholine  ต่อ  nicotinic acetylcholine receptor  ซึ่งเป็นหน่วยรับความรู้สึกที่มีปฏิกิริยากับสาร  acetylcholine    เช่น  suxamethonium  และ  decamethonium Page 149

หมายเหตุและอ้างอิง

อ่านเพิ่ม
 

แหล่งข้อมูลอื่น
# การถ่ายโอน
การถ่ายโอน/การแปร (transduction) อาจหมายถึง
 การถ่ายโอนสัญญาณ (signal transduction) เป็นกระบวนการทางเคมีหรือทางกายภาพโดยเป็นลำดับการทำงาน/ลำดับเหตุการณ์ในระดับโมเลกุล ที่โมเลกุลส่งสัญญาณ (ปกติฮอร์โมนหรือสารสื่อประสาท) จะเริ่มการทำงาน/ก่อสภาพกัมมันต์ของหน่วยรับ ซึ่งในที่สุดมีผลให้เซลล์ตอบสนองหรือเปลี่ยนการทำงาน
 การถ่ายโอนความรู้สึก (sensory transduction) เป็นการแปลงตัวกระตุ้นความรู้สึกจากรูปแบบหนึ่ง ไปเป็นอีกรูปแบบหนึ่ง
# ลายเจ็นนารี
ในสมองมนุษย์  ลายเจ็นนารี  (หรือ "band of Gennari" หรือ "line of Gennari" หรือ "bands of Baillarger")  เป็นแถบแอกซอนมีปลอกไมอีลินเข้าไปสู่ชั้น 4B ของคอร์เทกซ์สายตาปฐมภูมิจากชั้น 4Cα  โครงสร้างนี้มองเห็นด้วยตาเปล่าและอยู่ติดกับคอร์เทกซ์สายตาปฐมภูมิ  แม้ว่าสปีชีส์อื่นจะมีเขตในสมองที่เรียกว่าคอร์เทกซ์สายตาปฐมภูมิ  แต่ว่าบางพวกไม่มีลายเจ็นนารีZilles and Wree. Isocortex in Paxinos (Ed.) The Rat Nervous System, 1985.

แหล่งข้อมูลอื่นๆ
 

หมายเหตุและอ้างอิง
# ศักย์ตัวรับความรู้สึก
ศักย์ตัวรับความรู้สึก  หรือ  ศักย์เซลล์รับความรู้สึก   เป็นศักย์หลายค่า (graded potentialศักย์หลายค่า  (graded potential)  เป็นเหตุการณ์ที่เกิดขึ้นเพราะสภาวะความซึมผ่านได้ของเยื่อหุ้มเซลล์เปลี่ยนไปเพราะมีการเชื่อมต่อกับหน่วยรับความรู้สึก โดยทั่วๆไปเป็นเหตุการณ์ที่ลดระดับศักย์เยื่อหุ้มเซลล์  ซึ่งเกิดจากไอออนบวกที่ไหลเข้ามาภายในเซลล์  การที่เรียกว่า  ศักย์หลายค่า  เป็นเพราะว่า  ระดับความเปลี่ยนแปลงของศักย์นั้นขึ้นอยู่กับระดับการไหลเข้าของไอออนบวก  และช่วงเวลาของการเปลี่ยนแปลงก็ขึ้นอยู่กับเวลาที่มีการไหลเข้าของไอออนบวก  ความที่ค่าของศักย์และช่วงเวลาที่ศักย์เปลี่ยนไปโดยมีค่าต่างๆ กัน  คือไม่แน่นอน   ต่างจากศักยะงาน  ซึ่งมีค่าการเปลี่ยนแปลงของศักย์ที่แน่นอนในช่วงเวลาที่แน่นอน)  ประเภทหนึ่ง  เป็นความต่างศักย์ข้ามเยื่อหุ้มเซลล์  (transmembrane potential difference) ของเซลล์รับความรู้สึก

ศักย์เซลล์รับความรู้สึกมักจะเกิดขึ้นโดยการถ่ายโอนความรู้สึก  (sensory transduction)  เป็นปรากฏการณ์การลดขั้ว  (depolarization) ที่เกิดจากการไหลเข้าของกระแสไฟฟ้า  ซึ่งมักจะลดระดับศักย์เยื่อหุ้มเซลล์  (membrane potential)  จนถึงขีดเปลี่ยนที่เริ่มการยิงศักยะงาน  (action potential)

ตัวอย่างของศักย์เซลล์รับความรู้สึกพบได้ที่ปุ่มรส  (taste bud)  ของลิ้น  เป็นที่ที่รสชาติแปลงเปลี่ยนเป็นสัญญาณไฟฟ้าแล้วส่งไปที่สมอง  เมื่อได้รับการกระตุ้นโดยรสชาติ  ปุ่มรสก็จะก่อให้เกิดการปล่อยสารสื่อประสาทผ่านกระบวนการ exocytosis ใน ถุงไซแนปส์  (synaptic vesicle) ของเยื่อหุ้มเซลล์ก่อนไซแนปส์  (presynaptic)  สารสื่อประสาทก็จะแพร่กระจายข้ามช่องไซแนปส์  (synaptic cleft)  ไปยังเยื่อหุ้มเซลล์หลังไซแนปส์  (postsynaptic)

ดู
ศักย์พัก  (resting potential)
ศักยะงาน (action potential)
ตัวรับความรู้สึก  (receptor cell)

หมายเหตุและอ้างอิง
# ปีกหลังของไขสันหลัง
ปีกหลัง (หรือ "posterior cornu" หรือ "dorsal horn" หรือ "spinal dorsal horn") ของไขสันหลัง  เป็นส่วนของเนื้อเทาที่ยื่นออกไปทางด้านหลังของไขสันหลัง มีหน้าที่รับข้อมูลเกี่ยวกับความรู้สึกต่าง ๆ จากกาย รวมทั้งความสัมผัสเบา การรับรู้อากัปกิริยา (proprioception) และแรงสั่นสะเทือน ข้อมูลเกี่ยวกับความรู้สึกเหล่านี้มาจากหน่วยรับความรู้สึกที่ผิวหนัง กระดูก และข้อต่อ ของเซลล์ประสาทรับความรู้สึกที่มีตัวเซลล์อยู่ที่ปมประสาทรากหลัง (dorsal root ganglion)
 กายวิภาค 
ปีกเนื้อเทาด้านหลังแบ่งออกเป็นชั้น ๆ แต่ละชั้นมีชื่อเป็นต้นว่า
 Marginal lamina (ชั้น I)
 Substantia gelatinosa (ชั้น II)
 Nucleus proprius (ชั้น III และ IV)

ส่วนชั้นอื่น ๆ อยู่ในส่วนอื่น ๆ ของเนื้อเทาในไขสันหลัง นอกปีกหลังของไขสันหลัง

 ภาพต่าง ๆ
# จิ้งจอกแร็กคูน
จิ้งจอกแร็กคูน  เป็นสัตว์เลี้ยงลูกด้วยนมชนิดหนึ่ง มีชื่อวิทยาศาสตร์ว่า Nyctereutes procyonoides อยู่ในวงศ์  Canidae อันเป็นวงศ์เดียวกับสุนัข  จัดเป็นสิ่งมีชีวิตชนิดเดียวในสกุล Nyctereutes ที่ยังดำรงสายพันธุ์อยู่

 ลักษณะและพฤติกรรม 
มีรูปร่างหน้าตาคล้ายแร็กคูนที่มีขนาดใหญ่ ขนตามลำตัวค่อนข้างยาว มีสีเทาเข้ม ลักษณะเด่นคือ มีสีดำคาดที่หน้าดูคล้ายหน้ากาก มีแถบสีน้ำตาลปนดำพาดจากไหล่ถึงขาหน้า ขนหางค่อนข้างยาวและฟูดูคล้ายหางของกระรอก บริเวณปลายหางมีสีดำ มีความยาวลำตัวและหัว 50-60 เซนติเมตร ความยาวหาง 18 เซนติเมตร น้ำหนัก 7.5 กิโลกรัม มีการกระจายพันธุ์กว้างขวาง โดยพบตั้งแต่ทวีปยุโรป, รัสเซีย, ภาคตะวันออกของจีน, ญี่ปุ่น และตอนเหนือของเวียดนาม โดยมักอาศัยอยู่ตามป่าที่มีแหล่งน้ำหรือบริเวณหุบเขา มีพฤติกรรมในการรวมฝูงเป็นครอบครัวแบบผัวเดียวเมียเดียว อาหารหลักได้แก่ ผลไม้, แมลง และสัตว์ฟันแทะขนาดเล็ก นก และไข่นก มักออกหากินในเวลากลางคืน และมีพฤติกรรมที่แปลก คือ ไม่ค่อยกระดิกหางเหมือนสัตว์ชนิดอื่น ๆ

 ชนิดย่อย 
จิ้งจอกแร็กคูน มีชนิดย่อยทั้งหมด 6 ชนิด ได้แก่

 N. p. koreensis Mori, 1922 พบในเกาหลี 

 N. p. orestes Thomas, 1923 พบในมณฑลยูนนาน

 N. p. ussuriensis Matschie, 1907 พบในตอนใต้ของไซบีเรีย 

 N. p. albus  Beard, 1904 พบในฮอกไกโด

 N. p. viverrinus  Temminck, 1838 พบทั่วไปในญี่ปุ่น

 N. p. procyonoides (Gray, 1834)  พบทั่วไปในทวีปเอเชีย
# Dalahäst
thumbnail
thumbnail

ม้าไม้เป็นประเพณีการแกะสลักรูปปั้นม้าที่มีต้นกำเนิดจาก Nusnäs, Mora,Dalarna ประเทศสวีเดน
ปัจจุบันม้าไม้ได้กลายเป็นสัญลักษณ์ของ Dalarna และม้าส่วนใหญ่ถูกนำไปใช้เป็นของเด็กเล่น ม้าแกะสลักมีลักษณะสีแดงสดใส คาดลายด้วยสีฟ้า ขาว และน้ำตาล
Dalahästen เป็นหน่งในสัญลักษณ์ที่พบมากที่สุดในสวีเดน และยังเป็นวัฒนธรรมพ้นบ้านดังเดิมโดยเฉพาะอย่างยิ่งใสวีเดน

ประวัติ

ม้า Dala เริ่มผลิตตั้งแต่ยุค 1600 โดยทำเป็นเฟอร์นิเจอร์แกะสลักและยังเป็นของเล่นในบ้าน ม้าเริ่มมีผลผลิตและคุณภาพสูงเมื่อปลายยุค 1800 และต้นปี 1900 ใน Riksväg, Bergkarlås และ Vattnäs ม้าไม้ได้กลายเป็นอุตสาหกรรมของครอบครัว นิลส์โอลสัน เมื่อปี 1982 
เมื่อปี 1993 สหรัญอเมริกาได้จัดงานเวิลด์แฟร์นิวยอร์กขึ้น Dalarhästen เป็นตัวแทนจากสวีเดนเข้าร่วมงานและได้กลายเป็นสัญลักษณ์ของสวีเดนตั้งแต่นั้นเป็นต้นมา ม้า Dalahästen ที่ส่งไปยังนิวยอร์กมีขนาดใหญ่ถึง 3 เมตร น้ำหนัก 1000 กิโลกรัม Dala ขนาดเล็กถูกนำไปขายที่ร้านของที่ะลึก
Dala ที่มีขนาดใหญ่ที่สุดในโลกตั้งอยู่บนทางหลวงหมายเลข 68 70/Riksväg ใน Avesta ซึ่งมีมีขนาด 13 เมตร และได้เปิดตัวในปี 1989 ม้า Dala เป็นของที่ระลึกที่ขายดีที่สุดสำหรับนักท่องเที่ยวที่มาสวีเดน Dala ทำรายได้ 24 ล้านดอลลาร์ต่อปี
# เขตชูโอ (โอซากะ)
เขตชูโอ  เป็นหนึ่งใน 24 เขตการปกครองของนครโอซากะ จังหวัดโอซากะ ประเทศญี่ปุ่น เป็นที่ตั้งของศาลากลางจังหวัด และศูนย์กลางของธุรกิจการเงินของโอซากะ มีขนาดพื้นที่ทั้งสิ้น 8.88 ตารางกิโลเมตร และมีจำนวนประชากร 60,085 คน

 สถานที่สำคัญ 
 สถานกงสุลใหญ่ไทย ณ นครโอซากะ
 อเมริกามูระ
 โดตมโบริ
 โรงละครแห่งชาติบุนระกุ
 โอซากะบิสซิเนสปาร์ก
 ปราสาทโอซากะ
 ชินไซบาชิ
# จิ้งจอกแร็กคูนญี่ปุ่น
จิ้งจอกแร็กคูนญี่ปุ่น  หรือ ทานูกิ  เป็นชนิดของวงศ์สุนัขเฉพาะถิ่นในประเทศญี่ปุ่น โดยเป็นหนึ่งในสองชนิดในสกุล Nyctereutes ร่วมกับจิ้งจอกแร็กคูน (N. procyonoides) ที่มันเคยเป็นชนิดย่อย

จิ้งจอกแร็กคูนญี่ปุ่นมีขนาดหน้าท้องเล็กกว่าและมีขนน้อยกว่าจิ้งจอกแร็กคูนบนแผ่นดินใหญ่ และยังมีการพบทานูกิสีขาวที่หายากด้วย
# รถไฟใต้ดินอัลมาเตอ
รถไฟใต้ดินอัลมาเตอ  เป็นระบบขนส่งมวลชนเร็วในอัลมาเตอ เมืองใหญ่ที่สุดของประเทศคาซัคสถาน เปิดให้บริการครั้งแรกเมื่อวันที่ 1 ธันวาคม ค.ศ. 2011 โดยใช้งบประมาณก่อสร้าง 1 พันล้านดอลลาร์สหรัฐ และใช้เวลาก่อสร้างนานกว่า 23 ปีAlmaty Metro,   เป็นระบบรถไฟใต้ดินแห่งที่สองในภูมิภาคเอเชียกลาง โดยแห่งแรกคือรถไฟใต้ดินทาชเคนต์ในประเทศอุซเบกิสถาน

รถไฟใต้ดินสายแรกของระบบมีระยะทาง 8.56 กิโลเมตร ประกอบด้วยจำนวนสถานีทั้งหมด 9 สถานี นอกจากนี้ยังมีสายอื่น ๆ ที่กำลังก่อสร้างและเป็นโครงการ โดยเมื่อทุกสายสร้างเสร็จแล้วจะมีระยะทางรวมทั้งระบบ 45 กิโลเมตร
# รถไฟใต้ดินบราซิเลีย
รถไฟใต้ดินบราซิเลีย  นิยมเรียกสั้น ๆ ว่า เมโตร  เป็นระบบขนส่งมวลชนความเร็วสูงที่ให้บริการในเขตกรุงบราซีเลีย ประเทศบราซิล ดำเนินการโดยบริษัทรถไฟใต้ดินแห่งเฟเดอรัลดิสตริกต์  เปิดให้บริการครั้งแรกในปี ค.ศ. 2001 ปัจจุบันประกอบด้วย 24 สถานี 2 เส้นทาง รวมระยะทาง  เปิดให้บริการระหว่างเวลา 06:00-23:30 น. ในวันจันทร์-เสาร์ และระหว่างเวลา 07:00-9:00 น. ในวันอาทิตย์

 เส้นทาง 
 เส้นทาง สถานีปลายทาง เปิดให้บริการ ระยะทาง (กิโลเมตร) จำนวนสถานี เวลาต่อเที่ยว เวลาทำการเขียวเซงตรัล ↔ เซย์ลังเจีย31 มีนาคม ค.ศ. 200133204006:00-23:30 น. ในวันจันทร์-ศุกร์;07:00-19:00 น. ในวันหยุดสุดสัปดาห์ส้มเซงตรัล ↔ ซามังไบยา31 มีนาคม ค.ศ. 200142163006:00-23:30 น. ในวันจันทร์-ศุกร์;07:00-19:00 น. ในวันหยุดสุดสัปดาห์
# รถไฟใต้ดินอาดานา
รถไฟใต้ดินอาดานา เป็นเส้นทางรถไฟใต้ดินระยะทาง 14 กิโลเมตร แนวเส้นทางเหนือ-ใต้ ผ่านใจกลางเมืองอาดานา มีจำนวน 13 สถานี สามารถขนส่งผู้โดยสารได้ 21,600 คนต่อเที่ยวต่อชั่วโมง ใช้เวลาเดินทางตลอดสาย 21 นาที

 เส้นทาง 
thumb|left|250px|รถไฟฟ้าวิ่งข้ามแม่น้ำ

รถไฟใต้ดินอาดานา ระยะทาง 13.926 กิโลเมตร เป็นทางใต้ดิน 3.521 กิโลเมตร ทางยกระดับ 5.332 กิโลเมตร และทางเสมอระดับ 5.073 กิโลเมตร

 รายชื่อสถานี 
ทั้งหมด 13 สถานี แบ่งเป็นสถานีใต้ดิน 4 สถานี สถานียกระดับ 5 สถานี และสถานีระดับดิน 4 สถานี

thumb|right|300px|แผนที่เส้นทาง
 สถานี รูปแบบ เชื่อมต่อ รถโดยสารประจำทาง Hastane ใต้ดิน Turgut Özal Boulevard  Bahçeşehir - Carrefour - Adana Koop Anadolu Lisesi ใต้ดิน Turgut Özal Boulevard  Seyhan Hospital - Kurttepe - Demirel Boulevard Huzurevi เสมอดิน Mavi Bulvar เสมอดิน O-50 Motorway Yurt เสมอดินBarış Manço Blv., PTT Cad., HayalPark, Mavi Blv., Çetinkaya Yeşilyurt เสมอดิน Fatih ยกระดับKıyıboyu Cad., Cemalpaşa, Hastaneler Vilayet ใต้ดิน Adana Railway StationValilik, İstasyon Cad., Tren Garı, Atatürk Cad., Atatürk Park İstiklal ใต้ดิน D-400 state road Kocavezir ยกระดับBakım Yurdu Cad., Kuruköprü, Küçüksaat, Saydam Cad., Obalar Cad. Hürriyet ยกระดับ Seyhan River Cumhuriyet ยกระดับ Karataş Road Akıncılar ยกระดับ D-400 & Yüreğir Bus TerminalKozan Yolu Buses:110, 113, 114, 116, 118 and 126

thumb|left|250px|สถานี İstiklal
# วีรศักดิ์ นิลกลัด
วีรศักดิ์ นิลกลัด (ชื่อเล่น: แอ๊ด, นามปากกา: แอ๊ดดี้) เป็นผู้ประกาศข่าวกีฬาและผู้บรรยายกีฬาชาวไทย ที่มีรูปแบบการบรรยายอันเป็นเอกลักษณ์ และเป็นน้องชายแท้ ๆ ของพิศณุ นิลกลัด ซึ่งเป็นผู้รายงานข่าวกีฬาเช่นกัน'คนจากกันไม่มีใครแยกกันด้วยดีหรอก' เปิดใจที่แรก พิศณุ นิลกลัด ซบช่อง 3 ช็อกวงการทีวี

 ประวัติ 
วีรศักดิ์ สำเร็จการศึกษาปริญญาตรีจากวิทยาลัยพลศึกษา กรุงเทพ และเป็นผู้สนับสนุนสโมสรฟุตบอลลิเวอร์พูลแห่เชียร์หงส์ซดผี!!! แดงเดือดศึกแห่งศักดิ์ศรี - สยามสปอร์ต

วีรศักดิ์ เคยเป็นหนึ่งในทีมผู้บรรยายฟุตบอลให้แก่ซีทีเอชที่ได้รับสิทธิ์การถ่ายทอดสดฟุตบอลพรีเมียร์ลีก และใน พ.ศ. 2556 เขายังได้รับเชิญให้เป็นผู้ให้เสียงพากย์เกมฟีฟ่าออนไลน์ 3 ในเวอร์ชันภาษาไทยร่วมกับอดิสรณ์ พึ่งยาFIFA Online 3: เอาเบื้องหลังการพากษ์เกมโดย คิวทอง แจ๊คกี้ อดิสรณ์ พึ่งยา คุณวีรศักดิ์ นิลกลัด มาฝาก

พ.ศ. 2558 วีรศักดิ์ ได้รับเชิญพากย์ภาพยนตร์ครั้งแรกในสังเวียนเดือด โดยให้เสียงเป็นผู้บรรยายการชกมวยซึ่งตรงกับบทบาทจริงของเจ้าตัว

 ชีวิตส่วนตัว 
ด้านชีวิตส่วนตัว วีรศักดิ์ สมรสกับ สุวรรณี นิลกลัด มีลูกสาว 2 คน เป็นนักกีฬาโปโลน้ำทีมชาติไทย ได้แก่ วทานิย นิลกลัด  และประณิศา นิลกลัด 

 ผลงานพิธีกร 
 ข่าวกีฬา ในรายการเช้าข่าว 7 สี (ช่อง 7)
 รายการมวยโลก (ช่อง 7)
 รายการศึกกำปั้นแดนมังกร ณ Shenzhen Bo'an stadium เมืองเซิ่นเจิ้น ประเทศจีน ทุกวันเสาร์ เวลา 21.15 น. – 23.15 น. ทาง ทรูโฟร์ยู
 รายการเก๋าเกม ทุกวันเสาร์ – อาทิตย์ เวลา 14.00 – 15.00 น. ทาง T Sports 7

 ผลงานอื่น 
 กรรมการประจำรายการ กิ๊กดู๋ สงครามเพลงเงินล้าน ทางพีพีทีวี
 ละคร คู่ซี้ผีมือปราบ ทางช่องเวิร์คพอยท์

 รางวัลที่ได้รับ 
 พ.ศ. 2548: รางวัลโทรทัศน์ทองคำ ครั้งที่ 20 – ผู้บรรยายกีฬาดีเด่น
 พ.ศ. 2555: รางวัลโทรทัศน์ทองคำ ครั้งที่ 27 – ผู้บรรยายกีฬาดีเด่น
 พ.ศ. 2557: รางวัลกูรูกีฬา สยามกีฬาอวอร์ดส์ ครั้งที่ 8'จิระพงศ์-รัชนก' ซิวนักกีฬาสมัครเล่นยอดเยี่ยม - ข่าวไทยรัฐออนไลน์
 พ.ศ. 2557: รางวัลโทรทัศน์ทองคำ ครั้งที่ 28 ประจำปี 2556 – ผู้บรรยายกีฬาดีเด่น'โป๊ป-แต้ว'ปลื้ม คว้าดารานำชายหญิงดีเด่น โทรทัศน์ทองคำครั้งที่ 28โป๊ป-แต้วดารานำชาย-หญิงดีเด่นโทรทัศน์ทองคำ

 สิ่งสืบเนื่อง 
ในวัฒนธรรมสมัยนิยม ของเครือข่ายสังคมเฟซบุ๊ก ปรากฏว่า มีผู้สร้างหน้าสำหรับแฟนเพจ ซึ่งล้อเลียนจากชื่อและนามสกุลของวีรศักดิ์ว่า "วิรศากดิ์ นิลกาด" เพื่อนำเสนอข่าวสารในวงการฟุตบอล รวมถึงเรื่องอื่น ๆ ด้วยวิธีการจำลองบุคลิกเฉพาะตัวของวีรศักดิ์หลายอย่าง เช่นภาพประกอบ หรือถ้อยคำสำนวนต่าง ๆ มานำเสนอในทางสนุกสนานขบขันผลโหวต 10 แฟนเพจเฟซบุ๊ก ปี 2012 - ประชาไท
# คริสต์มาสอินอเมริกา
คริสต์มาสอินอเมริกา  เป็นอัลบั้มคริสต์มาสของเคนนีโรเจอส์ วางจำหน่ายครั้งแรกในปี 1989 และล่าสุดในปี  2013  http://www.allmusic.com/album/christmas-in-america-mw0000205690/releases

 ภาพรวม  
อัลบั้มนี้เป็นอัลบั้มคริสต์มาสลำดับที่ของโรเจอส์และเป็นอัลบั้มแรกในรอบ 5 ปี โรเจอส์และนอร์แมนช่วยกันโปรดิวซ์เพลงคริสต์มาสคลาสสิครวมทั้งเพลงใหม่ชื่อต้นอัลบั้มด้วย
แม้ว่าเพลงชื่อต้นอัลบั้มจะไม่ได้ตัดเป็นซิงเกิล แต่อัลบั้มนี้ก็ติดชาร์ตใน Billboard 200 ที่อันดับ 119 และ ชาร์ตอัลบั้มคันทรีในอันดับที่ 45 

 รายชื่อเพลง 
 Christmas in America (Dolly Parton) [3:02]
 Winter Wonderland (Bernard, Smith) [2:10]
 I'll Be Home for Christmas (Gannon, Kent, Ram) [3:04]
 Silver Bells (Evans, Livingston) [3:56]
 Have Yourself a Merry Little Christmas (Blane, Martin) [3:27]
 Christmas in America - Reprise (Parton) [1:02]
 Joy to the World (Mason, Watts) [1:56]
 Away in a Manger (Traditional) [1:22]
 O Little Town of Bethlehem (Brooks, Redner) [2:41]
 God Rest Ye Merry Gentlemen (Traditional) [1:25]
 The First Noel (Sandys) [2:42]
 Christmas in America - Segue (Parton) [0:21]
 What Child Is This? (Dix, Traditional) [1:50]
 Silent Night (Gruber, Mohr) [2:27]

ชาร์ต
 ชาร์ต (1989) สูงสุดอันดับ U.S. Billboard Top Country Albums 45 U.S. Billboard 200 119 U.S. Billboard Top Holiday Albums 12
# โรงเรียนบ้านค่าย
โรงเรียนบ้านค่าย เป็นโรงเรียนในระดับชั้นมัธยมศึกษาในจังหวัดระยอง และเป็นโรงเรียนประจำอำเภอบ้านค่าย

 สัญลักษณ์ประจำโรงเรียน 
 คติพจน์ : "ปัญญา นราน รตฺน" แปลว่า "ปัญญาคือดวงแก้วของนรชน"
 คำขวัญโรงเรียน : "เรียนดี กีฬาเด่น เน้นคุณธรรม นำสามัคคี มีวินัย"
 สีประจำโรงเรียน : "ชมพู - ฟ้า"
 ตราประจำโรงเรียน : เป็นรูปโล่ มีรวงข้าวล้อมรอบอักษร บ.ค. และคบเพลิง
" รวงข้าว " คือ สัญลักษณ์ ของความเจริญงอกงาม ความอุดมสมบูรณ์
" คบเพลิง " คือ สัญลักษณ์ของการกีฬา ความสามัคคี รวมพลัง ของชาว บ.ค.
 อัตลักษณ์ของโรงเรียน : "ยิ้มไหว้ทักทายกัน แบ่งปันมีน้ำใจ รักใคร่สามัคคี วิถีชีวิตพอเพียง"

 ประวัติโรงเรียน 
ก่อตั้งขึ้นเมื่อ พ.ศ. 2492 โดยอาศัยที่ดินของวัดบ้านค่ายในเนื้อที่ 12 ไร่เปิดทำการสอนในระดับชั้นม.1 - ม.3 เมื่อวันที่ 17 พฤษภาคม พ.ศ. 2492 โดยมีนายอร่าม เวชประสิทธิ์ รักษาการในตำแหน่งอาจารย์ใหญ่ และต่อมานายเอี่ยม จันทร์สว่างเป็นผู้บริหารคนแรก และในปีพ.ศ. 2496 เปิดทำการสอนในระดับชั้นม.4 - ม.6
ปีพ.ศ. 2504 ยุบชั้นม.1 และได้เปิดชั้นม.ศ.1 แทนชั้นม.4 เดิมจนถึงปีพ.ศ. 2506 จึงมีเฉพาะชั้นม.ศ.1 - ม.ศ.3
ปีพ.ศ. 2518 เปิดสอนในระดับชั้นมัธยมศึกษาตอนปลาย (ม.ศ.4 - ม.ศ.5)

ในปัจจุบัน โรงเรียนบ้านค่ายมีพื้นที่รวมทั้งสิ้น 44 ไร่ 1 งาน 7.6 ตารางวา เปิดทำการสอนแบบสหศึกษา ประเภทเดินเรียน แผนการเรียนเต็มรูปแบบ 12 - 12 - 12 / 8 - 8 - 8

 สิ่งปลูกสร้างต่างๆ ในโรงเรียน 
 อาคาร 1 : อาคารเรียนสองชั้นสีชมพู เป็นที่ตั้งของกลุ่มสาระภาษาต่างประเทศ
 อาคาร 2 : อาคารเรียนสองชั้นสีฟ้า เป็นที่ตั้งของกลุ่มสาระสังคมศึกษา ศาสนา และวัฒนธรรม และกิจกรรมพัฒนาผู้เรียน
 อาคาร 3 : อาคารเรียนสามชั้นสีม่วง เป็นที่ตั้งของกลุ่มสาระคอมพิวเตอร์ ห้องประชุมรวงข้าว และห้องโสตทัศนศึกษา
 อาคาร 4 : อาคารเรียนสี่ชั้นสีเหลือง เป็นที่ทำการของฝ่ายบริหาร เป็นที่ตั้งของห้องสมุด กลุ่มสาระวิทยาศาสตร์ และกลุ่มสาระคณิตศาสตร์
 อาคาร 5 : อาคารเรียนสี่ชั้นสีเขียว เป็นที่ตั้งของกลุ่มสาระภาษาไทย กลุ่มสาระสุขศึกษาและพลศึกษา และกลุ่มสาระศิลปะ
 หอประชุม 1 หลัง
 อาคารโรงฝึกงาน 3 หลัง
 อาคารพยาบาล 1 หลัง
 โรงอาหาร
 อาคารอเนกประสงค์ "อนุสรณ์โรงเรียนบ้านค่าย 50 ปี"
 สนามฟุตบอล
 อาคารสมะลาภา
 สวนพุทธลานธรรม
 สวนกาญจนาภิเษก

 ทำเนียบผู้บริหารโรงเรียนบ้านค่าย 
 ลำดับ รายนาม ระยะเวลาดำรงตำแหน่ง  1  นายเอี่ยม จันทร์สว่าง  พ.ศ. 2492 - 2495 2  นางลลิตา นิมิตกุล  พ.ศ. 2495 (รักษาการ) 3  นายสุกรี โมกขะวรรธนะ  พ.ศ. 2495 - 2498 4 นายชำนาญ ผุดผ่อง  พ.ศ. 2498 - 2506 5  นายผัน นำเพ็ง  พ.ศ. 2506 (รักษาการ) 6  นายลอนดอน รักษมาตา   พ.ศ. 2506 - 2516 7  นายประมวล พรหมอินทร์  พ.ศ. 2516 - 2517 8  นายอำนวย ทั่วทิพย์  พ.ศ. 2517 - 2525 9  นายสุรพงษ์ ซื่อตรง  พ.ศ. 2525 10  นายอำนวย ทั่วทิพย์  พ.ศ. 2525 - 2530 11  นายสุรพงษ์ ซื่อตรง  พ.ศ. 2530 - 2533 12  นายพัฒน์ ทรงเที่ยง  พ.ศ. 2533 - 2536 13  นายทองอินทร์ งามสม  พ.ศ. 2536 - 2539 14  นายเสกล แสงพงษ์ชัย  พ.ศ. 2539 - 2541 15  นายวินิจ ปธานราษฏร์  พ.ศ. 2541 - 2543 16  นายมานิตย์ จันวัน  พ.ศ. 2543 - 2551 17  นายไพรัตน์ บุญศรี  พ.ศ. 2551 - 2555 18  นางสาวสุริสา บุญโชติหิรัญ  พ.ศ. 2555 -2558 19  นายสุกิจ  โพธิ์ศิริกุล  พ.ศ. 2558 - 256320 นายดำรงค์ ศรีอร่ามพ.ศ. 2563 - ปัจจุบัน

 ศิษย์เก่าที่มีชื่อเสียง 
 สมบัติ สุวรรณพิทักษ์ อดีตปลัดกระทรวงศึกษาธิการ
 สาย กังกเวคิน สมาชิกวุฒิสภา
 กิตติศักดิ์ ระวังป่า อดีตนักฟุตบอลทีมชาติไทย
 ดร.สาธิต ปิตุเตชะ  รัฐมนตรีช่วยว่าการกระทรวงสาธารณสุข
# ซัมติงอินไซด์โซสตรอง
ภาพรวม
อัลบั้มนี้เป็นอีกหนึ่งอัลบั้มของโรเจอส์ที่เน้นไปยังแนวอดั๊ลท์คอนเทมโพรารี่เป็นหลัก แต่ว่าออกมาดีกว่าหลายอัลบั้มก่อนหน้านี้ของเขาที่หลังจากขึ้นอันดันที่ 17,18 และ 16  ในที่สุดเขาก็สามารถขึ้นมาถึงอันดับ 10 ได้ ด้วยอัลบั้มนี้

ซิงเกิล
อัลบั้มนี้ก็ปล่อยซิงเกิลออกมามากมายเช่นเดียวกับอัลบั้มที่แล้ว มีทั้งหมด 5 ซิงเกิล ได้แก่ "When You Put Your Heart in It" ที่ปล่อยมาก่อนอัลบั้มจะวางขายในปี 1988 ติดอันดับที่ 26 ในชาร์ตเพลงคันทรีอเมริกา ซิงเกิลที่ 2 คือ Planet Texas (อันดับที่ 30 ในอเมริกา และ 11 ในแคนาดา) The Vows Go Unbroken (อันดับ 8 อเมริกา และ 26 แคนาดา) เพลงชื่อต้นอัลบั้ม (อันดับที่ 26 ในชาร์ต อดั๊ลท์คอนเทมโพรารี่)และซิงเกิลสุดท้าย Maybe ที่ร้องคู่กับ Holly Dunn (ขึ้นอันดับที่ 25 ในอเมริกา และ 17 ในแคนาดา)

เพลงคู่
อัลบั้มนี้มีเพลงร้องคู่ด้วยกันถึง 3 เพลง ได้แก่ Maybe ที่ตัดเป็นซิงเกิล และอีกสองเพลงคือ "If I Knew Then (What I Know Now)" (กับ Gladys Knight) กับ If I Ever Fall in Love Again (กับ Anne Murray)http://www.allmusic.com/album/something-inside-so-strong-mw0000653558

รายชื่อเพลง
"Planet Texas" (John Andrew Parks III) (4:51)
"Something Inside So Strong" (Labi Siffre) (5:00)
"If I Knew Then (What I Know Now)" (With Gladys Knight) (Richard Butler, Robert Byrne) (3:54)
"One Night" (Mike Reid, Troy Seals) (4:38)
"There Lies the Difference" (Pat Bunch, Steve Dorff) (4:23)
"If I Ever Fall in Love Again" (With Anne Murray) (Dorff, Gloria Sklerov) (3:36)
"When You Put Your Heart in It" (James Patrick Dunne, Austin Roberts) (3:41)
"The Vows Go Unbroken" (Gary Burr, Eric Kaz) (3:31)
"Maybe" (With Holly Dunn) (Bill Rice, M. Sharon Rice) (3:29)
"Love the Way You Do" (Kye Fleming, Richard Kerr) (7:49)

ชาร์ต
 ชาร์ต (1989) สูงสุดอันดับ U.S. Billboard Top Country Albums 10 U.S. Billboard 200 141 Canadian RPM Country Albums 13 Canadian RPM Top Albums 92
# บาดาโลนา
บาดาโลนา (กาตาลาและ) เป็นเมืองทางตะวันออกของแคว้นกาตาลุญญา ประเทศสเปน ตั้งอยู่บนฝั่งซ้ายของแม่น้ำบาซ็อส และริมฝั่งทะเลเมดิเตอร์เรเนียน ด้านหลังคือทิวเขาซาร์ราลาดาดามารินา บาดาโลนาเป็นเทศบาลที่มีประชากรมากเป็นอันดับที่สี่ในแคว้นกาตาลุญญา (รองจากบาร์เซโลนา, ลุสปิตาแล็ตดายูบรากัต และตาร์ราซา) ได้รับสถานะเป็นนครในปี ค.ศ. 1897

 ภูมิอากาศ
# ตั๋วแสดงการขาย
ตั๋วแสดงการขาย  เป็นเอกสารที่ใช้ในทางกฎหมาย ออกโดยผู้ขายสินค้าถึงผู้ซื้อสินค้า ซึ่งระบุถึงวันที่ สถานที่และจำนวนเงินหรือสิ่งมีค่าอื่นๆที่ได้รับจากการขาย ผู้ขายได้ขายสินค้าที่ผู้ขายครอบครองอย่างถูกต้องตามกฎหมายแก่ผู้ซื้อ เอกสารชนิดนี้เป็นหลักฐานลายลักษณ์อักษรที่แสดงถึงการโอนชื่อ สิทธิ์ จากผู้ขายให้แก่ผู้ซื้อ

ตั๋วแสดงการขายแบบสมบูรณ์

ตั๋วแสดงการขายแบบสมบูรณ์ไม่ได้แสดงถึงรูปแบบการรักษาความปลอดภัยใดๆ เป็นเพียงแค่เอกสารหลักฐานการโอน และการรับรองทรัพย์สินส่วนบุคคล  เอกสารชนิดนี้เป็นเพียงสัญญาการซื้อ – ขายสินค้าที่ถูกกฎหมายโดยครอบคลุมด้วยกฎหมายของสัญญา

ตั๋วแสดงการขายแบบมีเงื่อนไข

ตั๋วแสดงการขายแบบมีเงื่อนไขหมายถึงการมอบหมายหรือการโอนทรัพย์สินส่วนบุคคลให้กับผู้อื่น โดยวิธีการชำระเงินที่รัดกุม ปลอดภัย รูปแบบอื่นของการรักษาความปลอดภัยในสินค้าเช่นจำนำและสิทธิในการครองครอบ
# สัญญาเช่า
สัญญาเช่า  เป็นสัญญาที่ผู้เป็นเจ้าของให้ผู้เช่าได้ใช้สินทรัพย์ของตน  ซี่งเมื่อมองลึกลงไปสัญญาเช่านั้นจะแจกแจงชนิดของสินทรัพย์ได้เป็น 2 ประเภทคือสินทรัพย์ที่จับต้องได้ เช่นการเช่าที่ดิน หรือสิ่งของอื่นๆ   และสินทรัพย์ที่จับต้องไม่ได้ เช่น สัญญาเช่าโปรแกรมคอมพิวเตอร์หรือคลื่นความถี่วิทยุ สัญญาเช่ามักจะระบุช่วงเวลาเช่า ส่วนใหญ่มักจะเป็นการทำสัญญาแบบเดือนต่อเดือน

ข้อตกลงทั่วไป

สัญญาเช่าเป็นสัญญาทางกฎหมายและบังคับใช้กับทุกฝ่ายที่เกี่ยวข้องภายใต้เงื่อนไขกฎของสัญญา สัญญาเช่าแบบเฉพาะเจาะจง อาจจะมีคำสั่งที่เฉพาะเจาะจงในเรื่องนั้นๆ ขึ้นชนิดและประเภทของสัญญาเช่าที่คู่สัญญาทั้ง 2 ฝ่ายได้กระทำขึ้น

องค์ประกอบทั่วไป:
   ชื่อของผู้ทำสัญญาทั้ง 2 ฝ่าย
   วันที่เริ่มต้นและระยะเวลาของสัญญา
   ระบุวัตถุที่เฉพาะเจาะจงของสัญญาเช่า
   กำหนดเงื่อนไขที่ใช้ในกรณีการต่ออายุหรือไม่ต่ออายุ
   กำหนดรูปแบบการชำระเงิน (เงินก้อนหรือชำระเป็นงวดๆ)
   กำหนดบทบัญญัติสำหรับการเช่าสินค้าและการชำระคืน
   กำหนดและอธิบายเงื่อนไขพิเศษ (ในกรณีที่เป็นสัญญษเช่าเฉพาะเจาะจง)
อาจจะมีเงื่อนไขเฉพาะอื่น ๆ วางอยู่บนคู่สัญญาทั้งสองฝ่ายเช่น
การประกันสินค้าในกรณีสูญเสีย
การกำจัดการใช้งานสินค้า
ระบุบุคคลที่มีหน้าที่รับผิดชอบในการบำรุงรักษา

ประเภทของสัญญาเช่า

สัญญาเช่าระยะยาว 
สัญญาเช่าระยะยาวนั้น เป็นสัญญาเช่าที่มีกำหนดระยะเวลาเริ่มต้นและสิ้นสุดที่แน่นอน สัญญาเช่าประเภทนี้เมื่อครบกำหนดแล้วสัญญาเช่าจะสิ้นสุดลงทันทีโดยไม่ต้องแจ้งให้ทราบล่วงหน้า 

สัญญาเช่าตามช่วงระยะเวลา
สัญญาเช่าประเภทนี้ จะกำหนดระยะเวลาแบบปีต่อปี เดือนต่อเดือน หรือสัปดาห์ต่อสัปดาห์  เมื่อใกล้ถึงระยะเวลาที่กำหนดทั้งสองฝ่ายสามารถยกเลิกสัญญาได้ แต่ต้องแจ้งให้อีกฝ่ายหนึ่งทราบล่วงหน้าโดยไม่ก่อให้เกิดภาระผูกพันใดๆ 

สัญญาเช่าไม่กำหนดระยะเวลา
สัญญาเช่าประเภทนี้ เป็นสัญญาที่ทั้งสองฝ่ายสามารถยกเลิกเมื่อไรก็ได้ ไม่มีการกำหนดระยะเวลาที่แน่ ขึ้นอยู่กับความพึงพอใจของทั้ง 2 ฝ่ายเป็นสำคัญ

สัญญาเช่าแบบการผ่อนปรน
สัญญาเช่าแบบการผ่อนปรน หมายถึงสัญญาเช่าที่หมดอายุการเช่าแล้วแต่ผู้เช่ายังคงครอบครองสิ่งที่เช่าต่อไป และผู้ให้เช่าก็ไม่ได้ทักท้วงหรือให้คำยินยอมแต่อย่างใด แต่หากผู้ให้เช่าแสดงความยินยอมใช้เช่า ก็จะเป็นการทำสัญญาเช่าแบบระยะยาวหรือตามช่วงระยะเวลาต่อไป